«Sossimägi on põneva ajalooga paik. Siit kulges omal ajal kiirevooluline Härjapea jõgi, mis pani aluse mitmele keskaegsele vesiveskile. Neist kasvasid omakorda välja Tallinna vanimad vabrikud ja ka hilisema tselluloosivabriku eelkäija,» selgitas Jaak Juske. «Täna on vana tööstusasum taassünni lävel kaasaegse ärikeskusena ning enne veel kui need hooned korda tehakse, on õige aeg meenutada majade värvikat ajalugu.»

Muidu linnarahvale suletud tselluloosivabriku hooned avatakse vaid üheks õhtuks. Kõik huvilised on oodatud kolmapäeval kell 16 või kell 18 Fahle restorani ees asuvasse autoparklasse. Ekskursioonid on tasuta.